Carl Vaugoin

Carl VAUGOIN (naskiĝinta la 8-an de julio 1873 en Vieno, mortinta la 10-an de junio 1949 en Krems) estis aŭstra politikisto.

 Vivo politika 
La oficiro kaj membro de la Kristansociala partio (CP) estis deputito de la parlamento de 1920-33. Kune kun Ignaz Seipel li reprezentis la konservativan vienan branĉon ene de la partio.

Kiel ministro pri la defendo de la lando (1921; 1922-33) li kreis la aŭstrian armeon Bundesheer. De septembro 1929 ĝis septembro 1930 li estis vickanceliero, de septembro ĝis decembro de 1930 kanceliero.

En 1930 li transprenis de Seipel la oficon de nacia partiestro (ĝis 1934).

 Internigo kaj izoligo 
Post Anschluss, la perforta nuligo de Aŭstrio, li unue estis arestita kaj poste (ekde 1939) transloĝigita en Turingion.

 Literaturo 
 Ludwig Jedlicka: Ein Heer im Schatten der Parteien, 1955
 Anton Staudinger: C. Vaugoins Bemühungen um Suprematie der Christlichsozialen in Österreich 1930-32, Dissertation, Wien 1965
 Friedrich Weissensteiner kaj Erika Weinzierl (eld.): Die österreichischen Bundeskanzler, 1983

 Eksteraj ligiloj 

 Biografio sur la retpaĝaro parlamenta, kun foto.

Kategorio:Kancelieroj de Aŭstrio
Kategorio:Aŭstraj politikistoj
Kategorio:Konservativistoj
Kategorio:Viktimoj de la naziismo